Puro keväällä
Pieni puro sä
          Vilkas, leikkisä,
 Hyppien mi halki kedon riennät!
          Miks niin joutuisaan
          Juokset aina vaan?
 Surma sull’on eessäs, senhän tiennet?
          Niittyin ruohonpäisten,
          Kukkain lempiväisten
 Sivu liidät suudellen ja soittain;
          Meri pohjaton
          Hautasi sun on
 Sinut kylmään sylihinsä ottain.

          ”Mitäs, jos mä näin
          Leikin päivinäin,
 Kevät-ajan täällä tepastellen?
          Helmet heittelen
          Laakson immillen,
 Maan ja taivaan ihmeet kuvastellen;
          Kyllä tiedän tieni,
          Lopun rientojeni,
 Sikspä vierinkin näin sukkelasti,
          Kunnes leikkien,
          Laulain, hyppien
 Syöksen Isän syliin iloisasti.”

P. J. H[annikainen].

Lähde: Suomen Kuvalehti 1.7.1873.

Anonyymi
P. J. Hannikainen
Runot
Suomen Kuvalehti
1873